అక్కినేని అఖిల్
అక్కినేని అఖిల్ (జననం. ఏప్రిల్ 8 1994) భారతీయ సినిమా నటుడు. ఆయన తెలుగు సినిమా పరిశ్రమలో నటునిగా ఉన్నాడు. అతడు ప్రముఖ సినిమా నటులైన అక్కినేని నాగార్జున మరియు అమల అక్కినేని ల కుమారుడు. ఆయన సినీ పరిశ్రమలో తన బాల్యంలోనే ఒక తెలుగు హాస్య సినిమా అయిన సిసింద్రీ తో ప్రారంభించాడు. అప్పటికి అతని వయస్సు ఒక సంవత్సరం. అఖిల్ ఏప్రిల్ 8, 1994 న కాలిఫోర్నియా లోని సాన్ జోస్ లో జన్మించాడు. ఆయన అక్కినేని నాగార్జున మరియు ఆయన రెండవ భార్య అయిన అమల అక్కినేని లకు జన్మించాడు. నాగార్జున యొక్క మొదటి భార్య కుమారుడైన అక్కినేని నాగచైతన్య కూడా తెలుగు సినిమా నటుడే. ఆయన ప్రముఖ నటుడు మరియు దర్శకుడు అయిన అక్కినేని నాగేశ్వరరావు యొక్క మనుమడు. ఆయన తన తండ్రివైపునుండి తెలుగు వారివైపు, తల్లి నుండి బెంగాలీ మరియు ఐరిష్ వారసుడు.
అంజలీ ముఖర్జీ
ఆమె తల్లికి 11 వ సంవత్సరం వివాహం అయింది. ఆమె తండ్రి ద్వారా మాతృభాషను నేచుకున్నది. ఆమె భర్తతాతగారి ప్రభావం ఆమె మీద ఉన్నదని ఆమె కథనాలద్వారా తెలుస్తుంది.
ఆమె జూనియర్ కేంబ్రిడ్జ్ పరీక్షలకు ముందుగా ఆమెకు వివాహం జరగడంతో ఆమె జీవితంలో అలజడి రేగింది. వివాహానంతరం ఆమె నివాసం కొలకత్తాకు మారడం ఆమె విద్యకు ఆటంకం కలిగించింది. పిల్లలను కనడం మరియు ఇతర విచారకరమైన పరిస్థితులు ఎదురుకావడం, కుటుంబజీవిత బాధ్యతల వలన చక్కగా సాగుతున్న ఆమెవిద్యాపయనంలో ఆటంకాలు కాలు ఎదురైయ్యాయి. అయినప్పటికీ మద్య కాలలో లభించిన 5-6 సంవత్సరాల కాలం వృధాచేయకుండా ఇంటివద్దనే పండిట్ శివప్రసాద్ భట్టాచార్య వద్ద సంస్కృతం అభ్యసించింది. సంస్కృతం ఆమెకు కొత్తలోకాల అద్భుత సౌందర్యద్వారాలను తెరిచింది. సంస్కృత అధ్యయనం ఆమెకు మహత్తర నిధిలా జీవితమంతా సహకరించింది. 
ఆమె సోదరుడు ప్రెసిడెన్సీ కళాశాలలో ఫిజిక్స్‌లో హానర్స్ చేయడానికి కొలకత్తా వచ్చి ఆమె ఇంట బసచేయడంతో ఆమెలోని విద్యాతృష్ణ తిరిగి మేల్కొన్నది. ఆమె హిస్టరీ (చరిత్ర), జాగ్రఫీ (భౌగోళికం), గణితం, ఆంగ్లం, బెంగాలీ, సంస్కృతం అంశాలతో ప్రైవేటుగా మెట్రిక్యులేషన్ పరీక్షలలో మొదటి తరగతిలో ఉత్తీర్ణురాలైంది. ప్రెసిడెన్‌సీ కళాశాల స్త్రీలను ఇంటర్మీడియట్ తరగతిలో అనుమతించదు కనుక ఆమె ఫిజిక్స్ (భౌతికశాస్త్రం), కెమెస్ట్రీ (రసాయనిక శాస్త్రం), గణితం అరియు అదనంగా ఫ్రెంచ్ భాష ప్రధానాంశాలతో " లొరెటో కళాశాల "లో ఇంటర్మీడియట్‌లో చేరింది. కాలేజీలో ప్రయోగశాలలు (లబొరేటరీ) నిరాడంబరంగా ఉన్నా ఉపాద్యాయుల కృషి వలన ఆమెకు సైన్స్ ఇష్టాంశంగా అయింది. అమె సోదరుని సహకారంతో విశ్వవిద్యాలయం పరీక్షలలో మొదటితరగతిలో ఉత్తీర్ణురాలైంది. తరువాత ప్రెసిడెంసీ కాలేజులో విద్యను కొనసాగించడానికి ఆమెకు అనుమతి లభించింది. ఆమె కుంటుంబ బాధ్యతలను సమస్యలను పరిష్కరించుకుంటూనే విద్యాభ్యాసంలో ముందుకుసాగింది.